ახალი დროება - ვიკიპედია

# ახალი დროება

### ვიკიპედიიდან

"ახალი დროება", ქართული ყოველკვირეული ლეგალური ბოლშევიკური გაზეთი, მუშათა პროფკავშირის ორგანო. გამოდიოდა თბილისში. 1906 წლის 14 ნოემბრიდან 1907 წლის 8 იანვრამდე. გამოსცემდა ბოლშევიკური პარტიის თბილისის კომიტეტი. რედაქციაში შედიოდნენ: ი. სტალინი, მ. ცხაკაია, ფ. მახარაძე, მ. ტოროშელიძე, მ. დავითაშვილი, გ. თელია, მ. ბოჭორიძე და სხვები. ფორმალური რედაქტორი-გამომცემელი - დ. გიგიბერია.

"ახალი დროება" ხელმძღვანელობდა ვ. ი. ლენინის დებულებებით და მტკიცე კავშირი ჰქონდა ლენინურ გაზეთებთან. ქვეყნებოდა თეორიულ-პრაქტიკული ხასიათის სტატიები. ქვეყნდებოდა თეორიულ-პრაქტიკული ხასიათის სტატიები, მუშათა და გლეხთა მოძრაობის ამსახველი კორესპონდენციები, ინფორმაციები, იბეჭდებოდა, აგრეთვე, მოთხრობები, ნარკვევები, ლექსები, ფელეტონები და სხვა.

"ახალი დროებაში", ისევე როგორც მის წინამორბედ გაზეთ "ახალ ცხოვრებაში" და შემდგომში გამოცემულ გაზეთებში - "მნათობში", "ჩვენს ცხოვრებასა" და "დროში", აქტიურად თანამშრომლობდნენ მწერლები ი. ევდოშვილი, გ. ქიქოძე, ნ. აზიანი, ვ. რუხაზე, ია ეკალაძე, დ. თომაშვილი, იასამანი, შ. შარაშიძე. მუშა პოეტები - მ. ბოჭორიძე, ლ. იაშვილი, ვ. დარჩია, დ. ქარცივაძე და სხვები. აშკარა ბოლშევიკური მიმართულების გამო პირველი ნომრის გამოსვლისთანავე დაიწყო გაზეთის შეზღუდვა და რეპრესიები მეფის ხელისუფლების მხრივ. მე-9 ნომრის გამოსვლის შემდეგ თბილისის გებერნატორის განკარგულებით, "უაღრესად მავნე მიმართულების" გამო, გაზეთი დახურეს და სტამბა დაარბიეს.

Retrieved from "http://ka.wikipedia.org../../../%E1%83%90/%E1%83%AE/%E1%83%90/%E1%83%90%E1%83%AE%E1%83%90%E1%83%9A%E1%83%98_%E1%83%93%E1%83%A0%E1%83%9D%E1%83%94%E1%83%91%E1%83%90.html"

კატეგორიები: საქართველოს გაზეთები | ქართული გაზეთები

##### Views

- სტატია
- განხილვა
- მიმდინარე შესწორება

##### ძიება